**MOKYKLŲ, NORINČIŲ DALYVAUTI PROJEKTO**

**„NEFORMALIOJO VAIKŲ ŠVIETIMO PASLAUGŲ PLĖTRA“**

**KŪNO KULTŪROS IR FIZINIO AKTYVUMO UGDYMO EDUKACINIUOSE UŽSIĖMIMUOSE, PARAIŠKA**

**2017-12-08**

|  |  |
| --- | --- |
|  | |
| **Informacija apie švietimo įstaigą** | | | |
| 1. | Pavadinimas | | Kauno „Paparčio“ pradinė mokykla |
| 2. | Kodas | | 190140622 |
| 3. | Juridinis statusas | | Biudžetinė įstaiga |
| 4. | Adresas | | Šiaurės pr. 35, Kaunas LT‑49198 |
| 5. | Telefono numeris | | (8 3) 731 2040 |
| 6. | El. pašto adresas | | papartis@papartis.kaunas.lm.lt |
| 7. | Interneto svetainės adresas | | https://www.papartis.kaunas.lm.lt |
| **Informacija apie švietimo įstaigos vadovą** | | | |
| 8. | Vardas ir pavardė | | Lida Keršienė |
| 9. | El. pašto adresas | | j.meiliunaite@gmail.com |
| 10. | Telefono numeris | | (8 3) 731 2038 |
| **Informacija apie kontaktinį asmenį, dalyvaujantį šiame projekte** | | | |
| 11. | Vardas ir pavardė, pareigos | | Jūratė Valančauskienė, mokytoja |
| 12. | El. pašto adresas | | jurvala@gmail.com |
| 13. | Telefono numeris | | 8 603 48 917 |
| **Vertinimo kriterijų atitikimas** | | | |
| 14. | Bendrojo lavinimo mokykloje vykdomos programos (pvz., pradinio ir (ar) pagrindinio, ir (ar) vidurinio ugdymo) | | Pradinio ugdymo |
| 15. | Aprašomų iniciatyvų teminės sritys (t. y. fizinio aktyvumo ir (ar) sveikos gyvensenos ugdymo, ir (ar) saugios aplinkos kūrimo) | | Fizinio aktyvumo ir sveikos gyvensenos ugdymo |
| 16. | Mokyklos nuotolis nuo apskrities centro | | 0 km |
| **Iniciatyvų aprašymas** | | | |
| 17. | Išvardykite, kokias vykdote švietimo įstaigoje iniciatyvas, susijusias su fiziniu aktyvumu, sveikos gyvensenos ugdymu ir saugios aplinkos kūrimu (pvz., renginiai, akcijos, projektai, edukaciniai užsiėmimai, NVŠ programos). | | |
| Edukaciniai užsiėmimai, netradicinės pamokos   * Kūno kultūros pamokos: „Taikliarankių turnyras“, „Žiemą sportuosi – sveikatą tausosi“, „Aš minu dviratuku“, plaukimas baseine. * Integruoti edukaciniai užsiėmimai ir pamokos, skirtos Europos sveikos mitybos dienai, sveikai gyvensenai ugdyti, profesiniam orientavimui (užsiėmimas su paramedikais „Kaip nugalėti stresą ir baimę susižeidus“, užsiėmimas su VSPS „Vasaris – sveikatos mėnuo“, užsiėmimas su specialistais Saugaus vaiko mokykloje „Sveika mityba“ ir kt.). * Netradicinės pamokos 3–4 klasių mokiniams su Kauno kolegijos studentais „Triukšmas ir jo įtaka žmogaus savijautai“. * Tyrimai * Kauno kolegijos studentai padėjo atlikti vaikų laikysenos, triukšmo klasėje per pamokas ir pertraukas, oro taršos ir kt. tyrimus. * Apklausėme mokinius ir jų tėvus apie sveikatinimą namuose. * Šventės, renginiai, akcijos * Šalies socializacijos projekto „Gyvenu sveikai – augu linksmai“ renginiai: „Žaidžiu su draugu“, Judėjimo diena, sveikos mitybos tyrimas „Sveikas XXI‑ojo amžiaus pilietis“, konferencija „Gyvenu sveikai – augu linksmai“, kurioje dalyvavo Kauno „Vyturio“ gimnazijos, Kauno Dainavos progimnazijos, Kauno J. Urbšio katalikiškos pagrindinės mokyklos ir kitų mokyklų mokiniai. * Miesto konferencija „Sveika gyvensena šiandien – galimybės ir perspektyvos“. * Projektinės veiklos: „Sveikatai palankūs užkandžiai“ (3 klasės mokiniams), „Valgau skaniai – gyvenu sveikai“ (4 klasės mokiniams). * Diskusija su mokiniais „Miegas, jo kontrolė ir reikšmė moksleivių psichinei sveikatai“. * Vasaros poilsio stovykla „Papartukai“. * Neformaliojo vaikų švietimo programos * Mokykloje yra nemokamų ir mokamų būrelių: krepšinio, kudo, beisbolo, judriųjų žaidimų, sveikos gyvensenos, šachmatų, gyvūnėlių jogos, sportinių šokių ir kt. | | |
|  | 17.1. Iniciatyvos(-ų) tikslas(-ai) ir uždaviniai (ne daugiau nei 3 uždaviniai vienam tikslui). | | |
| Tikslas – bendradarbiaujant su socialiniais partneriais skatinti mokinių fizinį aktyvumą, lavinti sveikos gyvensenos įgūdžius, kurti integruotą sveikatos stiprinimo sistemą ir sveikatai palankią aplinką.  Uždaviniai   1. Vykdyti naujas sveikatinimą skatinančias veiklas. 2. Lavinti mokinių sveikatą stiprinančius socialinius ir fizinius gebėjimus. 3. Organizuoti renginius, šventes, išvykas, netradicines pamokas, skatinančias fizinį aktyvumą. | | |
| 17.2. Aprašykite vykdomas fizinio aktyvumo, sveikos gyvensenos ugdymo ir saugios aplinkos kūrimo iniciatyvas. Vykdymo vieta, trukmė. Dalyvavusių mokinių ir kitų dalyvių skaičius, amžius ir klasės, partneriai, jų vaidmenys. Ką mokiniai veikė? Kokių rezultatų pasiekėte? Kaip žymėjote ir vertinote mokinių veiklos rezultatus ir kt. (rekomenduojama ne daugiau kaip 1 puslapis)? | | |
| Mokykla nuo 2015 m. yra sveikatą stiprinančių mokyklų tinklo narė. Mokyklos teritorija pritaikyta aktyviam judėjimui. Esant palankioms oro sąlygoms, pertraukas mokiniai aktyviai leidžia mokyklos kieme, kūno kultūros pamokos vyksta kvadrato, futbolo aikštelėse. Į ugdomąją veiklą integruojame sveikatos programą. Nuolat vykdome projekto „Sveikatiada“ veiklas.  Edukaciniai užsiėmimai, netradicinės pamokos   * Sporto salėje „Taikliarankių“ turnyruose kasmet dalyvauja visų klasių mokiniai, nugalėtojus apdovanojame. * Per kūno kultūros pamokas „Žiemą sportuosi – sveikatą tausosi“ sportuoja visi mokyklos mokiniai. * Pamokose „Aš minu dviratuku“ kasmet dalyvauja visi pirmokai. Jie sužino, kaip važinėti saugiai. * Bendradarbiaudami su Kauno plaukimo mokyklos treneriais organizuojame 10–20 pamokų baseine antrų klasių mokiniams. Pabaigę mokymus, mokiniai gauna pasiekimų pažymėjimus. * Kauno miesto savivaldybės visuomenės sveikatos biuro specialistai padėjo organizuoti pirmokams skirtą Europos sveikos mitybos dieną. Visi skanavo košę, sužinojo, kodėl ją sveika valgyti. * Paramedikai mokė mokinius nugalėti stresą ir baimę susižeidus, parodė, kaip gaivinti žmogų. * Kauno kolegijos studentai vedė 3–4 klasių mokiniams pamokas „Triukšmas ir jo įtaka žmogaus savijautai“. * Šešių klasių mokiniai dalyvavo A. Žikevičiaus Saugaus vaiko mokykloje organizuotuose užsiėmimuose „Sveika mityba“ ir ,,Saugumas gatvėje“.   Tyrimai   * Kauno kolegijos studentai nustatė vaikų laikysenos ydas, mokė juos atlikti specialius pratimus, pasakojo apie triukšmą, patalpų vėdinimą. Studentai vedė netradicines pamokas apie dantų priežiūrą, kūno higieną, kuriose dalyvavo 150 mokinių.   Šventės, renginiai, akcijos   * Šalies socializacijos projekte „Gyvenu sveikai – augu linksmai“ dalyvavo visa mokyklos bendruomenė. Konferencijoje Kauno „Vyturio“ gimnazijos, Kauno Dainavos progimnazijos, Kauno J. Urbšio katalikiškos pagrindinės mokyklos mokinių komandos pristatė pranešimus apie vykdytas veiklas. * Mokykla bendradarbiauja su Kauno marių regioninio parko direkcija. Mokiniams organizuotos aštuonios išvykos, kurių metu jie skatinti aktyviai judėti, pažinti gimtą kraštą, leisti laisvalaikį gamtoje. * Bendradarbiaujame su Lietuvos sporto muziejumi – visi mokiniai susipažino su Lietuvos sporto istorija. * Trečiokai ir ketvirtokai dalyvavo miesto konferencijoje „Sveika gyvensena šiandien – galimybės ir perspektyvos“. Mokiniai buvo apdovanoti padėkos raštais ir prizais. * Kauno miesto savivaldybės visuomenės sveikatos biuro organizuotame eilėraščių konkurse mokinai laimėjo antrąją vietą. Jiems įteiktos dovanos – 60 knygelių apie sveikatai palankų maistą. * Vasaros poilsio stovykloje „Papartukai“ dalyvavo 36 mokiniai. Jos metu organizuotos fizinio aktyvumo ir sveikos gyvensenos ugdymo veiklos, pvz., pažintinės išvykos „Sveikatos taku“ į Birštoną ir į Kauno marių regioninio parko Kadagių slėnį, Mažoji olimpiada. * Akcijoje „Apibėk mokyklą“ dalyvavo vis mokyklos mokiniai. * Ketvirtajame Solidarumo bėgime dalyvavo aštuonios klasės, iš viso paaukota 257 eurai.   Neformaliojo vaikų švietimo programos   * Kasmet mokykloje veikia nemokami ir mokami būreliai. Neformaliojo švietimo užsiėmimus įstaigoje lanko apie 80 proc. mokinių. Mūsų ugdytiniai – tarptautinių kudo turnyrų čempionai, šalies konkurso „Sveikuolių sveikuoliai“ dalyviai.   Renginiuose fotografuojame, filmuojame, informaciją apie renginius skelbiame mokyklos interneto svetainėje. Laimėtojams įteikiami diplomai ir pagyrimai, padėkos. | | |
| 17.3. Pateikite priedų sąrašą. Priedai gali būti pateikti įvairiomis formomis (pateiktys iki 10 skaidrių, iki 5 minučių trukmės vaizdo medžiaga, ne daugiau kaip 10 nuotraukų, užduotys, iliustracijos ir kt.). | | |
| Skaidrės (prisegamas mokinių parengtas pranešimas ir 2016–2017 m. m. vaizdo medžiaga).  Vaizdo medžiaga:  <https://www.papartis.kaunas.lm.lt/papartis/j25/index.php/naujienos/642-iiib-tadas-mokosi-mokytojauti>  <https://www.papartis.kaunas.lm.lt/papartis/j25/index.php/naujienos?start=60>  https://www.papartis.kaunas.lm.lt/papartis/j25/index.php/naujienos?start=50 | | |
| 18. | Išvardykite, kokias planuojate vykdyti iniciatyvas, susijusias su fiziniu aktyvumu, sveikos gyvensenos ugdymu ir saugios aplinkos kūrimu, 2018–2019 mokslo metais. Nurodykite planuojamų iniciatyvų numatomą datą. | | |
| Fizinio aktyvumo iniciatyvos   * Judriųjų pertraukų savaitė, 2018 m. rugsėjo mėnuo. * Rudens ir pavasario sporto šventės mokyklos bendruomenei. * Viktorina ir sporto šventė „Gudrus ir vikrus“, 2018 m. spalio mėnuo. * Mankštos savaitė muzikos ritmu, 2018 m. lapkričio mėnuo. * Netradicinės pamokos čiuožykloje, laipynių parke, batutų centre, jogos ir zumbos klubuose, smėlio arenoje, beisbolo, futbolo ir golfo aikštynuose, kudo salėje, žirgyne, nuo 2018 m. gruodžio mėnesio iki 2019 m. kovo mėnesio. * Orientavimosi varžybos „Pažink savo mikrorajoną“, 2019 m. balandžio mėnuo. * Šeimų dvikova, 2019 m. gegužės mėnuo.   Sveikos gyvensenos ugdymo iniciatyvos   * Šventė „Gaminu, pristatau, vaišinu“, 2018 m. rugsėjo mėnuo. * Moliūgo šventė, 2018 m. spalio mėnuo. * Sveikos mitybos knygelė, 2018 m. lapkričio mėnuo. * Piešinių ir plakatų paroda‑konkursas „Gyvenkime sveikai“, 2019 m. gegužės mėnuo. | | |
| 18.1. Planuojamų iniciatyvų tikslas(-ai) ir uždaviniai (ne daugiau nei 3 uždaviniai). | | |
| Tikslas – didinti mokinių fizinį aktyvumą, lavinti sveikos gyvensenos įgūdžius ir sudaryti sąlygas ugdyti(s) saugioje aplinkoje.  Uždaviniai   1. Sudaryti sąlygas saugiai dalyvauti įvairiose praktinėse veiklose, skatinančiose mokinių fizinį aktyvumą ir lavinančiose sveikos gyvensenos įgūdžius. 2. Gerinti mokyklos įvaizdį skatinant mokinių fizinį aktyvumą ir lavinant sveikos gyvensenos įgūdžius. 3. Užtikrinti informacijos apie mokyklos iniciatyvas, projektus sklaidą bendruomenėje, seniūnijoje, mieste (organizuoti parodas, pristatymus, pranešimus, skelbti informaciją mokyklos interneto svetainėje). | | |
| 18.2. Trumpai aprašykite planuojamas iniciatyvas, ketinamas įvesti naujoves. | | |
| Skatinsime mokinių fizinį aktyvumą ne tik mokykloje, bet ir už jos ribų. Planuojame iniciatyvas netradicinėje aplinkoje: kėglių klube, ledo arenoje, batutų parke, laipiojimo centre, smėlio arenoje, baseine. Neįprastoje aplinkoje mokiniai susipažins ir išbandys naujas sporto šakas ir, tikimės, išsirinks tinkamiausią fizinio aktyvumo formą turiningam laisvalaikiui.  Naujos projektinės veikos sudomins dar daugiau mokinių. | | |
| **Bendros nuostatos patvirtinimui** | | | |
| 19. | Patvirtinkite, kad sutinkate viešai paskelbti parengtą paraiškos formoje esančią informaciją. | | |
| X TAIP | | |
| 20. | Patvirtinkite, kad prisiimate atsakomybę už mokinių saugą išvykų metu. | | |
| X TAIP | | |
| 21. | Patvirtinkite, kad mokykla sudarys bendradarbiavimo sutartį su Lietuvos mokinių neformaliojo švietimo centru dėl dalyvavimo kūno kultūros ir fizinio aktyvumo ugdymo edukaciniuose užsiėmimuose. | | |
|  | X TAIP | | |
| 22. | Patvirtinkite, kad mokykla dalyvaus visuose dešimtyje užsiėmimų, o viename užsiėmime dalyvaus mažiausiai 15 mokinių. | | |
|  | X TAIP | | |
| 23. | Motyvuokite, kodėl jūsų mokykla nori dalyvauti projekte (ne daugiau nei 0,5 puslapio). | | |
| Viena iš mokyklos užduočių – kurti ir tobulinti sveiką ir saugią aplinką. Siekiame rasti naujų būdų supažindinti mokinius su sveikatą stiprinančia aplinka. Mokykloje vykdomos prevencinės programos, skirtos mokinių socialiniams gebėjimams lavinti. Sveikatą stiprinančiai mokyklos bendruomenei labai aktualu dalyvauti šiame projekte. Turėtume daugiau galimybių mokinius supažindinti su naujomis sporto šakomis, motyvuoti juos būti fiziškai aktyvius, ugdyti jų pasitikėjimą savimi, skatinti rinktis sveiką gyvenseną, rūpintis savo kūnu ir sveikata. Dalyvaudami šiame projekte mokiniai įgytų sveikos gyvensenos, judėjimo įgūdžių, išbandytų naujas sporto šakas ir netradicines fizinio aktyvumo formas. Jie geriau pažintų save, draugus, padėtų rūpintis ne tik savo, bet ir kitų sveikata, mokytųsi bendradarbiauti, plėstų akiratį. | | |
| Kokių kūno kultūros ir fizinio aktyvumo ugdymo edukacinių užsiėmimų pageidautumėte? Kokios tikslinės grupės juose dalyvautų (pvz., plaukimas – 12–14 m. mokiniai, aerobika – 12–14 m. mokiniai)? | | | |
| Pageidautume šių kūno kultūros ir fizinio aktyvumo ugdymo edukacinių užsiėmimų:  čiuožimo 6–10 m. mokiniams, laipiojimo 6–11 m. mokiniams, kudo 7–11 m. mokiniams, jogos 8–9 m. mokiniams, beisbolo 9–10 m. mokiniams, zumbos 10–11 m. mokiniams. | | | |

|  |
| --- |
| (parašas) |

Švietimo įstaigos direktorė         Lida Keršienė